
Laste arvu suurendamine
Narva Lasteaia Sipsik sõimerühmades
1. Asjaolud ja menetluse käik
Narva Lasteaed Sipsik on 11rühmaline lasteasutus, milles 2016/2017. õppeaastal on 3 sõimerühma, 7 lasteaiarühma ja 1 liitrühm. Narva Lasteaia Sipsik rühmatingimused vastavad sanitaarnõuetele ja lasteaias on olemas vajalikud tingimused laste arenguks. 

Narva Lasteaia Sipsik hoolekogu on teinud ettepaneku suurendada laste arvu sõimerühmades Kellukesed, Jonnipunnid ja Tibud kuni 16 last (12.09.2016. a hoolekogu koosoleku otsus nr 5). Narva Lasteaia Sipsik direktor esitas 13.09.2016. a Narva Linnavalitsuse Kultuuriosakonnale vastavasisulise taotluse nr 1.1-19/29.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaias Sipsik järgmiselt:
3.1 sõimerühmas Kellukesed kuni 16 last;

3.2 sõimerühmas Jonnipunnid kuni 16 last;
3.3 sõimerühmas Tibud kuni 16 last.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

